సరితా గయక్వాడ్

సరితాబెన్ లక్ష్మణ్‌భాయ్ గయక్వాడ్ (జననం 1 జూన్ 1994) ఒక భారతీయ స్ప్రింటర్, ఈమె 400 మీటర్లు,  400 మీటర్ల హర్డిల్స్‌లలో ప్రత్యేకత కలిగి ఉంది. 2018 ఆసియా క్రీడలలో బంగారు పతకం సాధించిన భారత మహిళల 4x400 మీటర్ల రిలే జట్టులో ఆమె భాగస్తురాలు.

గుజరాత్ ప్రభుత్వం. ఈమెను గుజరాత్ రాష్ట్ర పోషణ్ అభియాన్‌కు బ్రాండ్ అంబాసిడర్‌గా ఎంపిక చేసింది.

 ప్రారంభ జీవితం 
సరిత 1 జూన్ 1994న గుజరాత్ డాంగ్ జిల్లా ఖరాడి అంబా గ్రామంలో ఒక గిరిజన కుటుంబంలో జన్మించింది. ఈమె పరుగు పందాలలో పాల్గొనడానికి ముందు 2010 వరకు జాతీయ స్థాయి ఖో ఖో పోటీలలో తన రాష్ట్రానికి ప్రాతినిధ్యం వహించింది. 2018 నాటికి, ఈమె ఆదాయపు పన్ను అధికారిగా పనిచేస్తూవుంది.

 క్రీడావృత్తి 
ఆస్ట్రేలియాలో జరిగిన 2018 కామన్వెల్త్ క్రీడలకు భారత మహిళల 4×400 మీటర్ల రిలే జట్టులో సరితా గయక్వాడ్ ఎంపికైంది. ఆ విధంగా గుజరాత్ రాష్ట్రం నుండి కామన్వెల్త్ క్రీడలకు ఎంపికైన  మొదటి ట్రాక్ అండ్ ఫీల్డ్ అథ్లెట్‌గా ఈమె నిలిచింది."Sarita Gayakwad become first athlete from Gujarat to be selected for Commonwealth Games".  ఫైనల్లో జట్టు 3: 33.61 సమయంతో ఏడవ స్థానంలో నిలిచింది. ఆ తర్వాత ఈమె మహిళల 4x400 మీటర్ల రిలే జట్టులో 2018 ఆసియా క్రీడలకు ఎంపికైంది. ఈమె  ఎం. ఆర్. పూవమ్మ, హిమా దాస్,  వి. కె. విస్మయలతో కలిసి ఫైనల్లో 3: 28.72 సమయంతో బంగారు పతకాన్ని గెలుచుకుంది.

 మూలాలు 

వర్గం:జీవిస్తున్న ప్రజలు
వర్గం:1994 జననాలు
వర్గం:ఆసియా క్రీడలలో పతకం సాధించిన భారతీయులు